ওটিটিতে খিলাড়ির ‘মিশন সিন্ডেরেলা’

‘লক্ষ্মী’ এবং ‘আটরঙ্গী রে’-র পর শুধুমাত্র ওটিটিতেই মুক্তি পেতে চলেছে অক্ষয় কুমারের নতুন ছবি ‘মিশন সিন্ডেরেলা’।রঞ্জিত তিওয়ারি পরিচালিত এই থ্রিলার ছবির প্রযোজনার দায়িত্বে রয়েছেন বাসু ভাগনানি।আক্কির গত বছরের ছবি ‘বেলবটম’-এর পরিচালনা ও প্রযোজনার দায়িত্বেও ছিলেন রঞ্জিত এবং বাসুই।শোনা যাচ্ছে,শুরুতে বড়পর্দায় ‘মিশন সিন্ডেরেলা’-র মুক্তির পরিকল্পনা করেছিলেন প্রযোজক।কিন্তু পরবর্তীকালে সেই পরিকল্পনা থেকে পিছিয়ে আসেন।নির্মাতার মনে হয়েছে,বড়পর্দায় এই ছবি মুক্তি পেলে বক্সঅফিসে ভালো ফল করার তেমন কোন আশা নেই।সেক্ষেত্রে বড় ঝুঁকির সম্মুখীন হওয়ার প্রবল সম্ভাবনা রয়েছে।কারণ গতবছর তাঁদের ছবি ‘বেলবটম’ খুব একটা ভালো ফল করেনি বক্সঅফিসে।পরবর্তীকালে ওটিটিতে মুক্তি পেলেও সবমিলিয়ে লাভের মুখ দেখতে ব্যর্থ হয়েছিলেন প্রযোজক।পূর্ব অভিজ্ঞতা থেকেই প্রযোজক বুঝতে পেরেছেন শুধুমাত্র ওটিটিতে মুক্তি পেলে ছবির বাজেট ও লভ্যাংশ স্বরুপ বেশ খানিকটা টাকা হাতে পাবেন তাঁরা।শোনা যাচ্ছে,ইতিমধ্যেই একটি ওটিটি প্ল্যাটফর্মে ১৩৫ কোটি টাকার বিনিময়ে বিক্রি হয়েছে অক্ষয়ের ‘মিশন সিন্ডেরেলা’।ছবিতে অক্ষয়ের সঙ্গে দেখা যাবে রাকুলপ্রীত সিং,চন্দ্রচুড় সিং ছাড়াও আরও অনেককেই।এই গ্রীষ্মেই ছবি ওটিটি প্ল্য়াটফর্মে মুক্তি পাবে বলে মিলছে খবর।