অক্ষয়ের ‘মিশন সিন্ডেরেলা’,এবার ছবি নয়,ওয়েব সিরিজ

ওয়েব সিরিজে কবে দেখা যাবে বলিপাড়ার খিলাড়ি কুমারকে, সেই নিয়ে ভক্তমহলে রয়েছে দারুণ জল্পনা।অক্ষয় কুমার অভিনীত প্রথম ওয়েব সিরিজ ‘দ্য এন্ড’ নিয়েজোর গুঞ্জনের মাঝেই অভিনেতার ভক্তদের জন্য মিলল দারুণ খবর। মুক্তির অপেক্ষায় রয়েছে অক্ষয় কুমার অভিনীত নতুন ছবি ‘মিশন সিন্ডেরেলা’।‘বেল বটম’ খ্যাত পরিচালক রঞ্জিত এম তিওয়ারির এই ছবিতে আক্কির সঙ্গে রয়েছেন রাকুলপ্রীত সিং,চন্দ্রচুড় সিং,সরগুণ মেহতা ছাড়াও আরও অনেকেই।গত এপ্রিলেই ওটিটি প্ল্যাটফর্মে মুক্তি পাওয়ার কথা ছিল ‘মিশন সিন্ডেরেলা’।তবে ছবি নিয়ে সদ্যই মিলেছে লেটেস্ট আপডেট।জানা যাচ্ছে ফিল্ম নয়, ওটিটিতে একটি সিরিজ হিসেবেই মুক্তি পাবে ‘মিশন সিন্ডেরেলা’।এমনটাই পরিকল্পনা করেছেন প্রযোজক বাসু ভাগনানি।

‘মিশন সিন্ডেরেলা’-র বেশ কিছুটা অংশ শ্যুটিং করার পরও বাদ দেওয়া হয়েছিল এডিটিংয়ের সময়।সেই বাদ দেওয়া অংশটি ফের জুড়ে দীর্ঘায়িত করা হবে ‘মিশন সিন্ডেরেলা’।অক্ষয়ের এই নতুন প্রজেক্ট নিয়ে নতুন কি আপডেট আসে সেদিকেই নজর থাকবে আমাদের।